钦定古今图书集成/明伦汇编/官常典/第798卷 > 王士嘉
## 钦定古今图书集成/明伦汇编/官常典/第798卷 > 王士嘉

按《明外史马谨传》：“士嘉字道亨，武城人。建文中，由国
子生除大同山阴知县，善决疑狱。有赍钱百缗卧树
下失之者，士嘉曰：‘此树为祟，吾将治之’。趋驾出，士民
领城往视，侦不往者，果得盗代王内藏失物，户扃如
故。士嘉曰：‘此必狙公教狙窃之’。乃陈币于庭，呼群狙
过，伺而观之，果有狙攫去，诘其主，皆服，人以为神。宣”
德中，累官陜西参政。所至以清操著。英宗初，用杨士
奇荐，召为礼部右侍郎。捕蝗畿甸，奏请停不急役，发
廪赈饥，俱报可。正统中致仕。景泰末卒。